**Karcag Városi Önkormányzat**

 **Jegyzője**

**J a v a s l a t**

**a közterület rendeltetéstől eltérő használatáról szóló 3/2019. (II.01.)önkormányzati rendelet módosítására**

Karcag Városi Önkormányzat Képviselő-Testületének címbeli rendelete (továbbiakban: Rendelet) szabályozza az Önkormányzat tulajdonában álló közterületek rendeltetéstől eltérő használatának szabályait.

Az Alaptörvény 32. cikk (2) bekezdése értelmében feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontja értelmében a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása).

Az elmúlt időszakban a Rendelet használata során felmerültek olyan problémák, tapasztalatok, amik szükségessé teszik annak módosítását.

A Rendelet 7. és 8. §-ai szabályozzák a közterület-használati díj megfizetésének módját. Sajnálatos gyakorlat, hogy a kérelmező részére megállapított közterület-használati díj nem kerül megfizetésre és mivel a megállapított összeg sok esetben csak néhány száz, vagy ezer forint, annak bírósági végrehajtása irreálisan magas költségbe kerülne, ami ráfizetést eredményez. Mindezek ismeretében indokolt annak a gyakorlatnak a bevezetése, hogy a kérelmező előre fizesse meg a közterület-használati díjat, aminek az igazolásáról szóló dokumentumot a kérelemhez kell csatolnia.

Az új rendelet a fent említett változásokkal együtt is követi a korábbi, kedvező tapasztalatokat eredményező szabályozás irányvonalát.

Az előzetes hatásvizsgálat alapján - a szabályozás várható következményeit tekintve - az alábbiak állapíthatóak meg:

- a jogszabály megalkotásának szükségessége: az Alaptörvény 32. cikk (2) bekezdésében előírt rendeletalkotási lehetőség a helyi társadalmi viszonyok rendezésére.

- a jogalkotás elmaradásának várható következményei: a rendelet módosításának elmaradása egy rendszeresen előforduló kedvezőtlen társadalmi, gazdasági viszonyt nem rendez, amit az Önkormányzatnak gazdasági érdekei, bevételének növelése érdekében meg kell oldania, rendeznie kell.

- társadalmi, gazdasági, költségvetési hatás: a helyi társadalmi viszonyokra nem fejt ki jelenős hatást, a lakosság mindennapi életvitelét nem befolyásolja, a közterület-használati díj megfizetése pozitív hatással bír a költségvetést illetően.

- környezeti, és egészségi következmények: a rendeletnek nincs környezeti, és egészségi következménye.

- adminisztratív terheket befolyásoló hatás: szervezési feladatot nem indukál, költségvetési ráfordítást nem igényel.

- a jogszabály alkalmazásához szükséges személyi, szervezeti, tárgyi és pénzügyi feltételek: a rendeletnek fentiekre nincs negatív hatása, azok a szükséges mértékben rendelkezésre állnak.

A rendelet-tervezet vonatkozásában az Európai Unió intézményeivel, és más tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

**Összegzés:**

**Az Önkormányzat tulajdonában álló közterületek rendeltetéstől eltérő használatának szabályairól szóló Rendelet gyakorlati használata során kiderültek annak hiányosságai.A Rendelet módosításával a közterület-használati díj megfizetésének, kivetésének módja, az ahhoz kapcsolódó adminisztráció egyszerűsödik, ami a költségvetésre is pozitív hatással bír.**

Fentiek alapján kérem a javaslat megtárgyalását, és az alábbi rendelet-tervezet elfogadását.

Karcag, 2020. július 2.

  **(:Rózsa Sándor:)**

Tervezet

**Karcag Városi Önkormányzat Képviselő-testületének …/… (… ...)**

**önkormányzati rendelete**

**a közterület rendeltetéstől eltérő használatáról szóló 3/2019. (II.01.)**

**önkormányzati rendelet módosításáról**

Karcag Városi Önkormányzat Képviselő-testülete az Alaptörvény 32. cikk (2) bekezdésében foglalt jogalkotói hatáskörében eljárva, az Alaptörvény 32. cikk (1) bekezdés a) és e) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a közterület rendeltetéstől eltérő használatáról szóló 3/2019. (II.01.)önkormányzati rendeletet (továbbiakban: R.) az alábbiak szerint módosítja:

**1.§**A R. 8. §. (1) bekezdés a) pontja helyébe az alábbi a) pont kerül:

„a) a határozott időre szóló közterület-használati engedély esetében egyösszegben előre kell megfizetni a díjat és a megfizetését igazoló dokumentumot a közterület-használati engedély iránti kérelemhez csatolni kell”

**2.§**A R. 8. §. (1) bekezdés b) pontja helyébe az alábbi b) pont kerül:

„b)a határozatlan időre szóló közterület-használati engedélyben meghatározott 20.000 Ft/év összeget meg nem haladó díj esetében évente március 15. napjáig kell egyösszegben megfizetni”

**3.§**A R. 8. §. (1) bekezdés c) pontja helyébe az alábbi c) pont kerül:

„c) a határozatlan időre szóló közterület-használati engedélyben meghatározott 20.000 Ft/év összeget meghaladó díj esetében évente két egyenlő részletben, március 15. és szeptember 15. napjáig kell megfizetni

**4.§** Jelen rendelet a kihirdetését követő napon lép hatályba és az azt követő napon hatályát veszti.

K a r c a g, 2020. július 2.

|  |  |
| --- | --- |
| **(: Gyurcsek János :)**polgármester-helyettes | **(: Rózsa Sándor :)**jegyző |
| alpolgármester |  |

**ÁLTALÁNOS INDOKOLÁS**

Az Alaptörvény 32. cikk (1) bekezdés a) pontja értelmében a helyi önkormányzat a helyi közügyek intézése körében a törvény keretei között rendeletet alkot.

Az Alaptörvény 32. cikk (1) bekezdés e) pontja értelmében a helyi önkormányzat a helyi közügyek intézése körében a törvény keretei között gyakorolja az önkormányzati tulajdon tekintetében a tulajdonost megillető jogokat.

Az Alaptörvény 32. cikk (2) bekezdése értelmében feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

Magyarország helyi önkormányzatairól szóló 2011. évi CLXXXIX tv. 107. §-a értelmében a helyi önkormányzatot – törvényben meghatározott eltérésekkel – megilletik mindazok a jogok és terhelik mindazok a kötelezettségek, amelyek a tulajdonost megilletik, terhelik. A tulajdonost megillető jogok gyakorlásáról a képviselő-testület rendelkezik.

A jogalkotásrólszóló 2010. évi CXXX. törvény 7. § (1) bekezdése értelmében a jogszabályban meg kell határozni a hatálybalépésének napját, amely a jogszabály kihirdetését követő valamely nap lehet.

**RÉSZLETES INDOKOLÁS**

1. §-hoz

A határozott időre szóló közterület-használati engedély megfizetésének szabályait tartalmazza

2.- 3. §-hoz

A határozatlan időre szóló közterület-használati engedély megfizetésének szabályait tartalmazza

4. §-hoz

A rendelet hatályba lépésének meghatározása